Нацрт

Врз основа на член 37 став 5 од Законот за управувањето со отпад („Службен весник на Република Македонија“ бр. 68/04, 71/04, 107/07, 102/08, 143/08, 124/10,09/2011, 51/2011, 123/2012, 147/13, 163/13,51/2015,146/15, 156/15,39/16 и 63/16), министерот за животна средина и просторно планирање, во согласност со министерот за транспорт и врски, донесе

# ПРАВИЛНИК ЗА ИЗМЕНУВАЊЕ И ДОПОЛНУВАЊЕ НА ПРАВИЛНИКОТ ЗА МИНИМАЛНИТЕ ТЕХНИЧКИ УСЛОВИ И УСЛОВИТЕ ВО ПОГЛЕД НА ЗАШТИТАТА НА ЖИВОТНАТА СРЕДИНА КОИ ТРЕБА ДА ГИ ИСПОЛНУВААТ ПРЕТОВАРНИТЕ СТАНИЦИ, УСЛОВИТЕ ШТО ТРЕБА ДА ГИ ИСПОЛНУВААТ ЛОКАЦИИТЕ НА КОИ СЕ ГРАДАТ ОДНОСНО СЕ ПОСТАВУВААТ ПРЕТОВАРНИТЕ СТАНИЦИ, КАКО И РОКОВИТЕ ЗА ЧУВАЊЕ НА ОТПАДОТ ВО ПРЕТОВАРНАТА СТАНИЦА СПОРЕД ВИДОВИТЕ НА ОТПАД

# Член 1

# Во Правилникот за минималните технички услови и условите во поглед на заштитата на животната средина кои треба да ги исполнуваат претоварните станици, условите што треба да ги исполнуваат локациите на кои се градат односно се поставуваат претоварните станици, како и роковите за чување на отпадот во претоварната станица според видовите на отпад („Службен весник на Република Македонија“ бр. 39/07) членот 21 се менува и гласи:

„(1) Локациите на кои се градат, односно поставуваат претоварните станици треба да бидат лоцирани:

* на места за кои не постои ризик за лесно поплавување или места заштитени од можни поплави;
* на места кои се определени во соодветните планови за управување со отпад на регионално ниво;
* на места кои се определени со студии за изводливост на воспоставување на регионален систем за управување со отпад;
* на места кои се определени со студии за изводливост за воспоставување на општински систем за управување со отпад од домаќинството, комерцијален и/или градинарски и отпад од паркови;
* на места кои се предвидени во соодветниот урбанистички план или урбанистичко планска документација.

(2) Во случаите од став (1) алинеи 1, 3 и 4 од овој член локациите се определуваат по претходно спроведена постапка за одобрување на студија за оцена на влијание врз животната средина, односно елаборати за заштита на животната средина согласно Законот за животната средина.“

Член 2

Овој правилник влегува во сила наредниот ден од денот на објавувањето во „Службен весник на Република Македонија“.

|  |  |
| --- | --- |
| Министер за животна средина и просторно планирање | Министер за транспорт и врски |
| Садула Дураки | Ѓорѓи Сугаревски |

|  |
| --- |
| Бр.\_\_\_\_\_\_\_\_\_\_\_\_\_\_\_\_\_\_\_ |
| \_\_\_\_\_\_\_\_\_\_\_2018 година |

О б р а з л о ж е н и е

# Измените и дополнувањата на Правилникот за изменување и дополнување на правилникот за минималните технички услови и условите во поглед на заштитата на животната средина кои треба да ги исполнуваат претоварните станици, условите што треба да ги исполнуваат локациите на кои се градат односно се поставуваат претоварните станици, како и роковите за чување на отпадот во претоварната станица според видовите на отпад („Службен весник на Република Македонија“ бр. 39/07) се со цел локациите на претоварните станици да бидат определени согласно планските документи за постапување со отпад, како и урбанистичко планската документација. Воедно, се прецизира обврската дека за претоварните станици задолжително треба да се спроведува постапка за оцена на влијанието врз животната средина согласно Законот за животна средина.